Document ID: /roh_data/filtered/fineweb-2-filterrobots_roh.jsonl.gz/8145

Musculatura, coordinaziun, ballantscha e cundiziun – Tut chaussas ch’ins dovra per ir cun skis. Avant la stagiun fai senn da sa preparar per las bellas pistas dal Grischun. Uschia ch’ins è fit avunda e minimescha il ristg da far accidents. Qua intgins tips.
- La musculatura è igl A ed O per ir cun skis. In exercizi ch'activescha tut la musculatura è l'uschenumnà «Planking». Per quel èsi da far ina punt cun il corp giun plaun, uschia che mo la detta pe e la bratscha sut tutgan il palantschieu. Quai exercizi activescha quasi mintga muscul ch'è impurtant per ir cun skis: las chommas, il dies, il tgil e la bratscha.
- La coordinaziun è impurtanta per tegnair la ballantscha durant far curvas. Quella pon ins trenar cun in simpel tric: star sin ina chomma e tegnair la ballantscha per intginas minutas e lura midar chomma.
- Ina buna cundiziun gida da restar focusà sin la pista. Ameglierar pon ins quella tenor la SUVA cun ina spassegiada da 30 minutas al di. Impurtant è dentant che la sveltezza resta constanta e plitost sin il spert che sin il plaun.
Daco capitan accidents sin pista?
Tenor la SUVA èn skiunzas e skiunz en passa 90% dals cas sez la culpa da l'accident. Ils pli impurtants facturs da ristg èn tranter auter:
- memia pauc conscient dals privels
- memia aut tempo
- cundiziun manglusa
- stancladad
- betg avunda bun / segir sin ils skis u sin l'aissa
- corporalmain betg fit avunda
- material da protecziun che manca
- liadira che n'è betg endrizzada correctamain
- la structura e furma da parcs e pistas cun sigls ed obstachels